1965R0019 — SK — 01.05.2004 — 006.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:









▼B

NARIADENIE RADY č. 19/65/EHS

z 2. marca 1965

o uplatňovaní článku 85 ods. 3 Zmluvy na určité kategórie dohôd a zosúladených postupov







RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, najmä na jej článok 87, so zreteľom na návrh Komisie, so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže článok 85 ods. 1 zmluvy môže byť v súlade s článkom 85 ods. 3 vyhlásený za nepoužiteľný na určité kategórie dohôd, rozhodnutí a zosúladených postupov, ktoré spĺňajú podmienky obsiahnuté v článku 85 ods. 3; keďže ustanovenia pre použitie článku 85 ods. 3 musia byť prijaté cestou nariadenia podľa článku 87; keďže s ohľadom na veľký počet oznámení predložených v súlade s nariadením č. 17 ( 4 ) je potrebné, aby pre uľahčenie úlohy Komisie bolo možné deklarovať cestou nariadenia, že ustanovenia článku 85 ods. 1 sa neaplikujú na určité kategórie dohôd a zosúladených postupov; keďže by malo byť uvedené, za akých podmienok Komisia, v úzkej a neustálej spolupráci s príslušnými úradmi členských štátov, môže používať takéto právomoci po tom, ako boli získané dostatočné skúsenosti týkajúce sa jednotlivých rozhodnutí a bude možné definovať kategórie dohôd a zosúladených postupov v tom smere, že aké podmienky článku 85 ods. 3 môžu byť považovať za splnené; keďže Komisia naznačila svojimi krokmi, ktoré vykonala, konkrétne nariadením č. 153 ( 5 ), že nemôže dôjsť k žiadnemu zjednodušeniu postupov predpísaných nariadením č. 17 pri určitých typoch dohôd a zosúladených postupov, ktoré sú hlavne zodpovedné za skresľovanie súťaže na spoločnom trhu; keďže podľa článku 6 nariadenia č. 17 Komisia môže ustanoviť, že rozhodnutie vykonané podľa článku 85 ods. 3 zmluvy bude platné so spätnou účinnosťou; keďže je žiaduce, aby bola Komisia tiež splnomocnená prijať pomocou nariadenia ustanovenia pre takúto účinnosť; keďže podľa článku 7 nariadenia č. 17 dohody, rozhodnutia a zosúladené postupy môžu byť na základe rozhodnutia Komisie vyňaté zo zákazu, konkrétne ak sú modifikované takým spôsobom, že splnia požiadavky článku 85 ods. 3; keďže je žiaduce, aby Komisia mala možnosť udeliť podobnú výnimku nariadením pre také dohody a zosúladené postupy, pokiaľ sú modifikované takým spôsobom, že spadajú do kategórie definovanej v nariadení o vyňatí; keďže nemôže existovať žiadna výnimka, pokiaľ podmienky uvedené v článku 85 ods. 3 nie sú splnené, Komisia musí mať moc určiť pomocou rozhodnutia podmienky, ktoré dohoda alebo zosúladené postupy musia splniť, ktoré vďaka zvláštnym podmienkam majú určité vplyvy, ktoré nie sú zlučiteľné s článkom 85 ods. 3, PRIJALA TOTO NARIADENIE:







Článok 1

▼M1

1. Bez dopadu na uplatňovanie nariadenia č. 17 a v súlade s článkom 81 odsek 3 Zmluvy môže Komisia nariadením vyhlásiť, že článok 81 odsek 1 sa neuplatňuje na:

a) kategórie dohôd uzavretých medzi dvoma alebo viacerými podnikmi, z ktorých každý na účely dohody funguje na rozdielnej úrovni výrobného alebo distribučného reťazca, a ktoré sa vzťahujú na podmienky, za ktorých môžu strany nakupovať, predávať, alebo opätovne predávať určité tovary alebo služby;

b) kategórie dohôd, kde sú stranami len dva podniky, a ktoré zahŕňajú obmedzenia uložené vo vzťahu k prevodu alebo použitiu práv priemyselného vlastníctva, najmä patentov, úžitkových modelov, projektových návrhov alebo obchodných značiek, alebo práv vyplývajúcich zo zmlúv o prevode alebo o užívacom práve k výrobným postupom alebo znalostiam vzťahujúcim sa na aplikáciu alebo použitie priemyselných procesov.

▼B

2. Nariadenie definuje kategórie dohôd, pre ktoré platí a špecifikuje najmä:

a) obmedzenia alebo klauzuly, ktoré nesmú byť obsiahnuté v dohodách;

b) ►M1 ————— ◄ iné podmienky, ktoré musia byť splnené.

▼M1

3. Odseky 1 a 2 platia analogicky pre kategórie zosúladených postupov.

▼M1

Článok 1a

Nariadenie podľa článku 1 môže stanovovať podmienky, ktoré môžu viesť k vyňatiu z jeho uplatňovania v prípade určitých paralelných sietí podobných dohôd alebo zosúladených postupov pôsobiacich na konkrétnom trhu; ak sú tieto okolnosti naplnené, Komisia môže toto ustanoviť nariadením a určiť obdobie, po uplynutí ktorého nariadenie podľa článku 1 už nebude uplatniteľné vo vzťahu k príslušným dohodám alebo zosúladeným postupom na trhu; takéto obdobie nesmie byť kratšie ako šesť mesiacov.

▼B

Článok 2

1. Nariadenie podľa článku 1 sa vytvorí na špecifické obdobie.

2. Je možné sa voči nemu odvolať alebo ho zmeniť a doplniť, ak sa zmenili podmienky, týkajúce sa určitého faktoru, ktoré boli podstatou pre jeho vytvorenie; v takom prípade treba určiť obdobie pre modifikáciu zmlúv a zosúladených postupov, na ktoré platí predchádzajúce nariadenie.

Článok 3

Nariadenie podľa článku 1 môže stanovovať, že sa má uplatňovať so spätnou účinnosťou na dohody a zosúladené postupy, na ktoré by v deň nadobudnutia účinnosti tohto nariadenia platilo rozhodnutie vydané so spätnou účinnosťou podľa článku 6 nariadenia 17.

Článok 4

1. Nariadenie podľa článku 1 môže uvádzať, že zákaz obsiahnutý v článku 85 ods. 1 zmluvy neplatí pre také obdobie, ktoré bude určené týmto nariadením, na dohody a zosúladené postupy, ktoré už existovali 13. marca 1962, ktoré nespĺňajú podmienky článku 85 ods. 3, kde:

— do troch mesiacov od nadobudnutia účinnosti boli zmenené tak, že spĺňajú uvedené podmienky v súlade s ustanoveniami nariadenia, a

— zmeny sú oznámené Komisii v rámci časového obdobia, ktoré je určené nariadením.

▼A1

Nariadenie prijaté na základe článku 1 môže stanoviť, že zákaz vyhlásený v článku 85 odsek 1 zmluvy sa neuplatní počas obdobia, ktoré stanoví, na dohody a zosúladené postupy, ktoré existovali v čase pristúpenia, a na ktoré sa z dôvodu pristúpenia vzťahuje článok 85, a ktoré nespĺňajú podmienky článku 85 odsek 3.

▼A3

Ustanovenia predchádzajúceho pododseku platia rovnako aj v prípade pristúpenia Helénskej republiky, Španielskeho kráľovstva a Portugalskej republiky.

▼A4

Ustanovenia predchádzajúcich pododsekov platia rovnako v prípade pristúpenia Rakúska, Fínska a Švédska.

▼B

2. Odsek 1 platí pre dohody a zosúladené postupy, ktoré sa mali oznámiť pred 1. februárom 1963, v súlade s článkom 5 nariadenia č. 17, len pokiaľ im to bolo oznámené pred týmto dátumom.

▼A1

Odsek 1 sa vzťahuje na dohody a zosúladené postupy, na ktoré sa z dôvodu pristúpenia vzťahuje článok 85 odsek 1 zmluvy, a ktoré musia byť oznámené pred 1. júlom 1973 v súlade s článkami 5 a 25 nariadenia č. 17, iba keď sa tak stalo pred týmto dátumom.

▼A2

Odsek 1 sa uplatňuje na dohody a zosúladené postupy, na ktoré sa vzťahuje článok 85 ods. 1 zmluvy z dôvodu pristúpenia Helénskej republiky, a ktoré musia byť oznámené pred 1. júlom 1981 v súlade s článkami 5 a 25 nariadenia č. 17, ak neboli takto oznámené pred týmto dňom.

▼A3

Odsek 2 sa nebude vzťahovať na dohody a spoločné postupy, na ktoré sa vzťahuje článok 85 ods. 1 zmluvy z titulu pristúpenia Španielskeho kráľovstva a Portugalskej republiky a ktoré sa musia oznámiť pred dňom 1.6.1986, v súlade s článkom 5 a 25 nariadenia 17, ak neboli oznámené pred týmto dňom.

▼A4

Odsek 1 sa nevzťahuje na dohody a zosúladené postupy, na ktoré sa na základe pristúpenia Rakúska, Fínska a Švédska vzťahuje článok 85 ods. 1 zmluvy a ktoré musia byť v súlade s článkami 5 a 25 nariadenia č. 17 notifikované do šiestich mesiacov odo dňa pristúpenia, pokiaľ neboli notifikované v tomto období. Tento odsek sa nevzťahuje na dohody a zosúladené postupy, ktoré už ku dňu pristúpenia spadali pod článok 53 ods. 1 dohody o EHP.

▼B

3. Náhrada podľa ustanovení uvedených v súvislosti s odsekom 1 sa nesmie požadovať u tých aktivít, ktoré sú v stave rozhodovania v deň, kedy nariadenie prijaté podľa článku 1 nadobudlo účinnosť, ani sa oň nemožno opierať pri sťažnostiach pre poškodenie voči tretím stranám.

Článok 5

Pred prijatím nariadenia Komisia uverejní svoj návrh a vyzve všetky dotknuté osoby, aby predložili svoje pripomienky v rámci lehoty, ktorá nie je kratšia ako jeden mesiac a ktorú určí Komisia.

Článok 6

▼M1

1. Komisia konzultuje s Poradným výborom pre reštriktívne praktiky a dominantné postavenia:

a) so zreteľom na nariadenie podľa článku 1 pred uverejnením návrhu nariadenia a pred prijatím nariadenia;

b) so zreteľom na nariadenie podľa článku 1a pred uverejnením návrhu nariadenia, ak o to požiadal členský štát, a pred prijatím nariadenia.

▼B

2. Článok 10 ods. 5 a 6 nariadenia č. 17 týkajúceho sa konzultácie s Poradným výborom platí analogicky, čím sa rozumie, že spoločné porady s Komisiou sa nekonajú skôr ako jeden mesiac po odoslaní oznámenia o jej zasadnutí.

▼M2 —————

▼B

Článok 8

Komisia predloží do 1. januára 1970 Rade návrh nariadenia pre takéto zmeny a doplnky tohto nariadenia, ktoré vznikli ako potreba na základe skúseností.

Toto nariadenie je záväzné vo svojej celistvosti a je priamo uplatniteľné pre všetky členské štáty.